Ipilaren d ilfan, n ugaz d tɛejjact, d waṭṭas n yetran: Atiliskup n Webb yeksi-dd ca n twessaf wer llint wer xliqent.
Atiliskup n »James Webb« yesqad-dd ifuṭuten d imaynuten zeg ujenna. Twalat-a deg-sent »ipilarn n twaggit (Pillars of Creation)«, 6500 al 7000 n iseggusa n tfawt i iggʷjen ipilaren-a n ugaz d tɛejjact x tmurt. Tteswirt-a tettɛawad tɛddel tenni i das yezwaren n utiliskup n Hubble, deg-s tfawt d ikuluren ḥsen.
Udem amaynu n tewlaft i dd-yusin zi Hubble deg 1995, tessufeɣ-itt-idd NASA ass n larbeɛ 19 ktuber 2022, telt chur zegʷami i tent-isewwar utiliskup n »Webb«.
Tlalit n yetran
« Tteswirt-a n jjdid ad tɛawen imussnawen ad ɛedlen imudilen n tlalit n yetran i xef xeddmen, ataf zemmarn ad ḥesben cḥal n yetran idd-ilulen, cḥal n ugaz, d cḥal n tɛejjact yellan deg ij n wemkan » i Tura Nasa>, »Ipilarn n twaggit«, ksin-dd isem-a, minzi mmalen-aneɣ-dd, mamek d xellqen yetran.
Tibulatin nni tizeggʷaɣin kecfent barra i ipilaren di tteswirt, d itran d iḥudriyyen, deg ugaz-nsen, d jjehd n tnejbadt-nsen, d leḥmu i deg-sen, zeg-s idd-lulen itran d jjdid, tura Nasa. Ca zeg ifiran idd-ittban am iɣzran n tmessi (Lava), inni d itran aqqa-yen ɛad di tlalit-nsen, ataɣ ɣer-sen ca n myayat n luluf n iseggusa waha.
Atiliskup n « Webb » ɛicrin n iseggusa tbenna deg-s Nasa, teḍleq-as di 25 dujenbir 2021 deg ujenna. yiweḍ iswi-nnes amezwar di cehar. « Webb » x-as atecri yemɣer-dd ad ibeddel tusna n wastrunumi, minzi ttsawer i dd-ɣa-yesqada, deg-s tifraz mliḥ, ataf izemmar ad iɛawen imussnawen ad rnin ad ssemɣarn zi tɣuriwin d trezzutin-nsen.
kab_Latn kab_Latn kab_Latn kab_Latn kab_Latn kab_Latn kab_Latn